ஒரு நிமிட நீண்ட முத்தத்தில் - காதல் கவிதை

முனிவரிடம் சாபம் பெற்ற 
    பாறையை போலிருந்த 
    என் உதடுகளை முத்தமிட்டு மெல்ல 
     மெல்ல உயிர்ப்பித்து கொண்டிருந்தாய் 
    உதடுகளுக்கான தாய் மொழி 
    ஒன்று இருப்பதை முதன் முதலில் 
    கண்டுபிடித்துஅவற்றை வாசித்து 
    குளிர்ந்தன நம் இதழ்கள் 
    மூடி இருந்த நம் இமைகளின் வழியே 
    காதலின் உன்னதம் கசிந்து 
    வழிந்தன கண்ணீர் துளிகளாய் 
    ஒரு கணம் நின்று 
    பின் சுழன்றது பூமி உருண்டை 
    நட்சத்திரங்கள் பட்டாம் பூச்சிகளாய் மாறி 
    பின் நட்சத்திரங்களாய் நின்றுவிட்டன 
    அடுத்து வரப்போகும் மழைக்கு 
    தேவதை ஒன்று 
    வானவில்லிற்க்கான வண்ணங்களை 
    குழைத்தபடி ஒரு வெண் மேகத்தில் 
    அமர்ந்து கொண்டிருப்பதை போல் 
    மனதில் ஒரு பிம்பம் தோன்றியது 
    பூமியில் தான் படைக்கவிருக்கும் 
    ஒரு குழந்தையை 
    கடவுள் தன் மடியில் வைத்தபடி 
    முத்தங்களில் மூழ்கியிருக்கும் நம்மை 
    பார்த்து வெட்கப்பட்டு ,புன்னகைத்தபடியே 
    உனக்கும் ஒரு காதல் நிகழும் என 
    அதன் தலைஎழுத்தை எழுத 
    குழந்தை கடவுளின் உதடுகளை 
    தடவி பார்த்து சிரித்து கொண்டது 
     தன் குழி விழும் அதிர்ஷ்ட கன்னத்துடன் 
    இடைவிடாது இதழ் பிரியாது 
    நீ எனக்கு தந்த 
    ஒரு நிமிட நீண்ட முத்தத்தில் 
    உலகத்திலுள்ள நரகங்களின் கதவுகளை 
    சொர்கங்களின் கைகள் அடித்து அடைத்து 
    தாழிட்டு கொண்டிருந்தன 
   இதழ்களுக்கான மோட்சங்களை 
   முத்தங்களாலே தான் பெறமுடியும் 
   எனும் புது தத்துவம் ஒன்றை 
   கண்டுபிடித்தது நீயும் நானுமே 
   இதில் காமம் நம்மை முந்தவில்லை 
   நம் காதலும் பின்வாங்கவில்லை 
    கானகத்தில் வழிதவறிய 
    புள்ளி மானை 
    சிங்கம் ஒன்று வழித்துணைக்கு வந்ததாய் 
    சிறுகதை  ஒன்றை எழுத தோன்றியதும் 
    நீ முத்தமிட்டு என் தலை வருடி  
     விடைபெற்று சென்ற அந்நாளில் தான்.! 
 முனிவரிடம் சாபம் பெற்ற 
    பாறையை போலிருந்த 
    என் உதடுகளை முத்தமிட்டு மெல்ல 
     மெல்ல உயிர்ப்பித்து கொண்டிருந்தாய் 
    உதடுகளுக்கான தாய் மொழி 
    ஒன்று இருப்பதை முதன் முதலில் 
    கண்டுபிடித்துஅவற்றை வாசித்து 
    குளிர்ந்தன நம் இதழ்கள் 
    மூடி இருந்த நம் இமைகளின் வழியே 
    காதலின் உன்னதம் கசிந்து 
    வழிந்தன கண்ணீர் துளிகளாய் 
    ஒரு கணம் நின்று 
    பின் சுழன்றது பூமி உருண்டை 
    நட்சத்திரங்கள் பட்டாம் பூச்சிகளாய் மாறி 
    பின் நட்சத்திரங்களாய் நின்றுவிட்டன 
    அடுத்து வரப்போகும் மழைக்கு 
    தேவதை ஒன்று 
    வானவில்லிற்க்கான வண்ணங்களை 
    குழைத்தபடி ஒரு வெண் மேகத்தில் 
    அமர்ந்து கொண்டிருப்பதை போல் 
    மனதில் ஒரு பிம்பம் தோன்றியது 
    பூமியில் தான் படைக்கவிருக்கும் 
    ஒரு குழந்தையை 
    கடவுள் தன் மடியில் வைத்தபடி 
    முத்தங்களில் மூழ்கியிருக்கும் நம்மை 
    பார்த்து வெட்கப்பட்டு ,புன்னகைத்தபடியே 
    உனக்கும் ஒரு காதல் நிகழும் என 
    அதன் தலைஎழுத்தை எழுத 
    குழந்தை கடவுளின் உதடுகளை 
    தடவி பார்த்து சிரித்து கொண்டது 
     தன் குழி விழும் அதிர்ஷ்ட கன்னத்துடன் 
    இடைவிடாது இதழ் பிரியாது 
    நீ எனக்கு தந்த 
    ஒரு நிமிட நீண்ட முத்தத்தில் 
    உலகத்திலுள்ள நரகங்களின் கதவுகளை 
    சொர்கங்களின் கைகள் அடித்து அடைத்து 
    தாழிட்டு கொண்டிருந்தன 
   இதழ்களுக்கான மோட்சங்களை 
   முத்தங்களாலே தான் பெறமுடியும் 
   எனும் புது தத்துவம் ஒன்றை 
   கண்டுபிடித்தது நீயும் நானுமே 
   இதில் காமம் நம்மை முந்தவில்லை 
   நம் காதலும் பின்வாங்கவில்லை 
    கானகத்தில் வழிதவறிய 
    புள்ளி மானை 
    சிங்கம் ஒன்று வழித்துணைக்கு வந்ததாய் 
    சிறுகதை  ஒன்றை எழுத தோன்றியதும் 
    நீ முத்தமிட்டு என் தலை வருடி  
     விடைபெற்று சென்ற அந்நாளில் தான்.!